C 167 A/4
HR
Službeni list Europske unije
21.4.2022.
4.
KAKO ĆE SE ORGANIZIRATI NATJEČAJ?
4.1.
Pregled postupka natječaja Ovaj će natječaj imati sljedeće faze: — prijava (vidjeti odjeljak 4.3.1. u nastavku), — polaganje testova s višestrukim izborom odgovora: testovi verbalnog, numeričkog i apstraktnog zaključivanja i testovi razumijevanja jezika (vidjeti odjeljak 4.3.2. u nastavku).
— provjera ispunjavanja uvjeta za prijavu (vidjeti odjeljak 4.3.3.
u nastavku), — centar za procjenu: testovi za procjenu općih kompetencija (studija slučaja i intervju za provjeru kompetencija) i test iz relevantnog područja (vidjeti odjeljak 4.3.4. u nastavku), — provjera popratnih dokumenata i sastavljanje popisa uspješnih kandidata (vidjeti odjeljak 4.3.5. u nastavku).
Način provedbe testiranja (na daljinu / uživo) te druge potrebne pojedinosti i upute bit će navedeni u pozivnom pismu.
Za testove s višestrukim izborom odgovora i za studiju slučaja kandidati moraju rezervirati termin prema uputama EPSO-a.
EPSO obično kandidatima na izbor nudi nekoliko datuma za testove s višestrukim izborom odgovora i jedan datum za studiju slučaja.
Razdoblja za rezervaciju termina i polaganje testova ograničena su.
Ako se testiranje održava uživo, EPSO će se pobrinuti da uvjeti pod kojima kandidati polažu testove budu u skladu s preporukama nadležnih javnozdravstvenih tijela (Europski centar za sprečavanje i kontrolu bolesti te druga međunarodna, europska i nacionalna tijela). 4.2.
Jezici natječaja 4.2.1.
Znanje jezika Kandidati u ovom natječaju moraju imati sljedeće: a) temeljito znanje (razina C2) jednog od sljedećih jezika: estonski, hrvatski, talijanski, nizozemski, poljski ili portugalski.
Taj će se jezik dalje u tekstu zvati jezik 1; b) zadovoljavajuće znanje (najmanje razina B2) engleskog ili francuskog.
Taj će se jezik dalje u tekstu zvati jezik 2.
Tražena najniža razina znanja odnosi se na svaku jezičnu sposobnost navedenu u obrascu za prijavu (govorenje, pisanje, čitanje i slušanje).
Te su sposobnosti definirane u Zajedničkom europskom referentnom okviru za jezike.
Znanje jezika u ovom natječaju uzima u obzir posebnost poslova jezičnih asistenata u Europskom parlamentu, Vijeću EU-a, Europskoj komisiji, Sudu Europske unije, Europskom gospodarskom i socijalnom odboru i Odboru regija.
Jezične mogućnosti za jezik 1 odgovaraju ciljnom jeziku odjela za prevođenje ili izradu zakonodavnih tekstova u institucijama čiji se tekstovi obrađuju.
Stoga jezični asistenti moraju imati temeljito znanje (na razini C2) jezika 1 kako bi mogli obrađivati složene tekstove (od kojih su neki pravni) koji su sastavljeni na tom jeziku ili su na njega prevedeni.
Izvorne verzije dokumenata koje obrađuju predmetne službe uglavnom su sastavljene na engleskom jeziku (na primjer u Europskom parlamentu, Vijeću EU-a ili Europskoj komisiji) ili na francuskom jeziku (na Sudu Europske unije).
Ovisno o instituciji koja zapošljava, uspješni kandidati zaposleni na temelju ovog natječaja morat će se koristiti takvim dokumentima pri obradi dokumenata na jeziku 1.